Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 166/12/5502	Čadca, 11.5.2012
EEČ : 2-37-90-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 400,00 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: XXXXX č. účtu: XXXXX, 40,00  € 
d.	Suma odovzdaná štátu na peňažnú pomoc obetiam trestnej činnosti: 40,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORPXXXXX

Skutková veta: 
dňa 08.02.2012 v čase okolo 22.00 h v pohostinstve zv. XXXXX v meste XXXXX, okres XXXXX, fyzicky napadol XXXXX tak, že prišiel k stolu, kde sedel XXXXX, následne zobral zo stola popolník, z ktorého vysypal popol a týmto sa zahnal na XXXXX, ktorý vstal a chytil XXXXX ruku, aby zabránil útoku, pričom obaja spadli na zem, kedy pri páde došlo k rozbitiu popolníka a následne XXXXX časťou popolníka, ktorú držal v pravej ruke, udrel XXXXX do XXXXX, čím mu spôsobil podľa odborného vyjadrenia zranenie s dobou liečenia a PN do 7 dní.    
Odôvodnenie: 
Uznesením povereného príslušníka Obvodného oddelenia PZ XXXXX sp. zn. ČVS:ORP-XXXXX zo dňa 16.02.2012 bolo podľa § 199 ods. 1 Trestného poriadku začaté trestné stíhanie  a súčasne vznesené obvinenie podľa § 206 ods. 1 Trestného poriadku XXXXX pre prečin ublíženia na zdraví podľa § 156 ods. 1 Trestného zákona v štádiu pokusu podľa § 14 ods. 1 Trestného zákona a prečin výtržníctva podľa § 364 ods. 1 písm. a/ Trestného zákona na tom skutkovom základe, ako je to uvedené vo výrokovej časti uznesení povereného príslušníka PZ. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodený XXXXX uzavreli pred probačným a mediačným úradníkom Okresného súdu v Čadci dohodu o zmieri. 

Obvinený XXXXX  slobodne, vážne, zrozumiteľne a určito vyhlásil,  že spáchal skutok, za ktorý je trestne stíhaný.

Poškodený XXXXX si uplatnil náhradu škody vo výške 400,- €. Obvinený XXXXX uhradil XXXXX škodu 400,- €, na výške ktorej sa vzájomne dohodli, pričom XXXXX uviedol, že si v trestnom konaní neuplatňuje nárok na náhradu žiadnej inej škody. Zároveň sa obvinený poškodenému ospravedlnil. 

Obvinený XXXXX,  nar. XXXXX, trvale bytom XXXXX, XXXXX, okr. XXXXX, vložil dňa 03.05.2012 do pokladne Okresnej prokuratúry  XXXXX peňažnú sumu vo výške 80,- € €,  z toho určenú na všeobecne  prospešné účely pre XXXXX XXXXX, okres XXXXX, číslo účtu XXXXX, IČO:XXXXX sumu 40,- € a na peňažnú pomoc obetiam trestnej činnosti  sumu 40,- €.

Obvinený a poškodený  s týmto spôsobom vybavenia veci vyslovili súhlas. 

Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka